《冬夜诸僚长过集小斋雄谈竟夕》
明代·邓云霄

雨雪霏霏冷绛毡，相过结伴共谈天。读书远愧三冬足，雄辩谁居五鹿前？

隐吏正谐方外语，俸钱堪给酒中仙。主人留客宜清夜，鹤性从来不爱眠。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。